**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO PAGAL PANAUDOS SUTARTĮ VIEŠajai ĮSTAIGai MOLĖTŲ TURIZMO IR VERSLO INFORMACIJOS CENTRui**

2017 m. kovo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 24 ir 38 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu, 3, 4 dalimis, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.2 papunkčiu, 5 punktu, atsižvelgdama į Molėtų rajono savivaldybės administracijos direktoriaus 2017 m. vasario 22 d. įsakymą Nr. B6-202 „Dėl savivaldybės turto pripažinimo nereikalingu Molėtų rajono savivaldybės administracijos funkcijoms vykdyti“, viešosios įstaigos Molėtų turizmo ir verslo informacijos centro 2017 m. kovo 3 d. raštą Nr. SD-09 „Dėl internetinės svetainės „Žvejybos rojus“ perdavimo“,

Molėtų rajono savivaldybės taryba n u s p r e n d ž i a:

1. Perduoti viešajai įstaigai Molėtų turizmo ir verslo informacijos centrui (kodas 167599056, buveinės adresas: Molėtų r. sav., Molėtų m., Inturkės g. 4) pagal panaudos sutartį 10 (dešimčiai) metų neatlygintinai naudoti savivaldybės savarankiškųjų funkcijų - informacinės visuomenės plėtros, sąlygų verslo ir turizmo plėtros sudarymo ir šios veiklos skatinimo - įgyvendinimui Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nematerialųjį turtą - interneto svetainę „Žvejybos rojus“, kurios vertė – 6744 (šeši tūkstančiai septyni šimtai keturiasdešimt keturi) eurai.
2. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1 punkte nurodyto turto panaudos sutartį ir turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras